พระราชกฤษฎีกาเปลี่ยนแปลงเขตอำนาจศาลแขวงชลบุรี (ฉบับที่ 2) พ.ศ. 2544
พระราชกฤษฎีกา
พระราชกฤษฎีกา
เปลี่ยนแปลงเขตอำนาจศาลแขวงชลบุรี
(ฉบับที่ ๒)
พ.ศ. ๒๕๔๔[๑]
 

ภูมิพลอดุลยเดช ป.ร.
ให้ไว้ ณ วันที่ ๑๖
พฤษภาคม พ.ศ. ๒๕๔๔
เป็นปีที่ ๕๖
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตอำนาจศาลแขวงชลบุรี
ให้ครอบคลุมถึงท้องที่อำเภอเกาะสีชัง และกิ่งอำเภอเกาะจันทร์ อำเภอพนัสนิคม

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๓
แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้ 

มาตรา ๑
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตอำนาจศาลแขวงชลบุรี
(ฉบับที่ ๒) พ.ศ. ๒๕๔๔

มาตรา ๒
พระราชกฤษฎีกานี้ให้ใช้บังคับตั้งแต่วันที่พระราชกฤษฎีกาเปลี่ยนแปลงเขตอำนาจศาลแขวงชลบุรี
พ.ศ. ๒๕๔๓ ใช้บังคับเป็นต้นไป

มาตรา ๓
ให้ศาลแขวงชลบุรีในจังหวัดชลบุรี ซึ่งมีเขตอำนาจในอำเภอเมืองชลบุรี
เภอบ่อทอง อำเภอบ้านบึง อำเภอพนัสนิคม อำเภอพานทอง อำเภอหนองใหญ่ ตำบลเขาคันทรง
ตำบลบางพระ ตำบลศรีราชา ตำบลสุรศักดิ์ และตำบลหนองขาม อำเภอศรีราชา
มีเขตอำนาจในอำเภอเกาะสีชัง และกิ่งอำเภอเกาะจันทร์ อำเภอพนัสนิคมด้วย

มาตรา ๔
ให้ประธานศาลฎีการักษาการตามพระราชกฤษฎีกานี้


ผู้รับสนองพระบรมราชโองการ
พันตำรวจโท ทักษิณ ชินวัตร
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่พระราชกฤษฎีกาเปลี่ยนแปลงเขตอำนาจศาลแขวงชลบุรี
พ.ศ. ๒๕๔๓ ซึ่งกำหนดให้ศาลแขวงชลบุรีมีเขตอำนาจในอำเภอเมืองชลบุรี อำเภอบ่อทอง
อำเภอบ้านบึง อำเภอพนัสนิคม อำเภอพานทอง อำเภอหนองใหญ่ ตำบลเขาคันทรง ตำบลบางพระ
ตำบลศรีราชา ตำบลสุรศักดิ์ และตำบลหนองขาม อำเภอศรีราชา ไม่ครอบคลุมถึงท้องที่บางแห่งในจังหวัดชลบุรี
อันได้แก่ อำเภอเกาะสีชัง และกิ่งอำเภอเกาะจันทร์ อำเภอพนัสนิคม
ซึ่งเดิมอยู่ในเขตอำนาจของศาลแขวงชลบุรี
ตามพระราชกฤษฎีกาเปลี่ยนแปลงเขตอำนาจศาลแขวงขอนแก่น ศาลแขวงชลบุรี
ศาลแขวงนครราชสีมา ศาลแขวงพระนครศรีอยุธยา ศาลแขวงลพบุรี ศาลแขวงสุรินทร์
ศาลแขวงอุดรธานี และศาลแขวงอุบลราชธานี พ.ศ. ๒๕๓๒ ดังนั้น
เพื่อให้การอำนวยความยุติธรรมแก่ประชาชนในท้องที่ดังกล่าวเป็นไปโดยเสมอภาคและเท่าเทียมกันกับประชาชนในอำเภออื่น
ๆ ซึ่งอยู่ในเขตอำนาจศาลแขวงชลบุรีเช่นที่เคยเป็นมาแต่เดิม สมควรเปลี่ยนแปลงเขตอำนาจศาลแขวงชลบุรีให้ครอบคลุมถึงท้องที่ดังกล่าว จึงจำเป็นต้องตราพระราชกฤษฎีกานี้



















ศุภกรณ/ผู้จัดทำ
๒๖ ตุลาคม ๒๕๕๓

เอกฤทธิ์/ผู้ตรวจ
๔ พฤศจิกายน ๒๕๕๓


[๑] ราชกิจจานุเบกษา
เล่ม ๑๑๘/ตอนที่ ๓๓ ก/หน้า ๔/๒๘ พฤษภาคม ๒๕๔๔